ත්‍ර‍්‍රස්තවාදය සහමුලින්ම පරාජය කොට වසරක් සම්පූර්ණ වීම නිමිත්තෙන් රටටත් ජනතාවටත් ආශිර්වාද පළ කිරීම සඳහා දිවයිනේ සියලු ප්‍රදේශ නියෝජනය වන පරිදි තුන් දහසක සඟරුවනගේ සහභාගීත්වයෙන් මෙම මස 22 වැනිදා කොළඹ බණ්ඩාරනායක අනුස්මරණ ජාත්‍යන්තර සම්මන්ත්‍රණ ශාලා පරිශ්‍රයේ දී ජය පිරිත් දේශනයක් පැවැත්වීමට ආරක්ෂක අමාත්‍යාංශය කටයුතුª යොදා ඇත.මෙම ජය පිරිත් දේශනයට වැඩමකරවන ලෙස මල්වතු පාර්ශ්වයේ තිබ්බටුවාවේ ශ්‍රී සිද්ධාර්ථ සුමංගල නාහිමියන්ටත් අස්ගිරි පාර්ශ්වයේ උඩුගම ශ්‍රී බුද්ධරක්ඛිත නාහිමියන්ටත් ආරක්ෂක ලේකම් ගෝඨාභය රාජපක්ෂ මහතා විසින් ඊයේ (3) පෙරවරුවේ එම මහ නාහිමිවරුන්ගේ නිල ආරාමවලදී ඇරැයුම් කරන ලදී.උතුරු නැඟෙනහිර ප්‍රදේශවල පැවැති කුරිරු ත්‍රස්තවාදය සහ මුලින්ම පරාජය කිරීම සඳහා ජනාධිපති මහින්ද රාජපක්ෂ මහතාගේ සේනාධිනායකත්වය යටතේ වීරෝදාර රණවිරුවන් විසින් ක්‍රියාත්මක කළ මානුෂීය මෙහෙයුම සාර්ථක කර ගැනීමටත් හමුදා සෙබළුන්ගේ චිත්ත ධෛර්යය වර්ධනය කරලීමේත් අරමුණින් 2008 වසරේ මැයි මස 3වන දින ප්‍රථම වරට මෙම ජය පිරිත් දේශනය පවත්වන අතර එම ජය පිරිත් දේශනයේ අනුභාවය හා ආශිර්වාදයද යුද ජයග්‍රහණය ලබා ගැනීම උදෙසා බොහෝසේ ඉවහල් වූ බව එහිදී ආරක්ෂක ලේකම්වරයා පැවැසීය.පසුගිය වසරවල පැවැති මෙම ජයපිරිත් දේශනය සඳහා සාමාන්‍ය ජනතාවට සහභාගී වීමට ඉඩ ප්‍රස්ථාව නොලැබුණු අතර මෙවර ඒ සඳහා ජනතා සහභාගීත්වය වෙනුවෙන් සියලු පහසුකම් සළසා ඇතැයි ද ආරක්ෂක ලේකම් ගෝඨාභය රාජපක්ෂ මහතා එහිදී ප්‍රකාශ කළ අතර එම අවස්ථාවට ජනාධිපති ආගමික කටයුතු උපදේශක ගැටමාන්නේ ගුණානන්ද නාහිමි සහ ජාතික ආරක්ෂාව පිළිබඳ මාධ්‍ය මධ්‍යස්ථානයේ අධ්‍යක්ෂ ජෙනරාල් ලක්ෂ්මන් හුළුගල්ල මහතා ද සහභාගී වූහ.